text: Intet samlet tal for antal tilbageholdte                                                                                                  
  04 januar 2016 kl. 21.23
  Først tirsdag offentliggør Rigspolitiet status over den første dag med grænsekontrol 
  Den første mandag med indrejsekontrol ved Danmarks grænser siden indførelsen af Schengen-aftalen den 25. marts 2001 sluttede uden at Rigspolitiet kan oplyse et samlet tal over, hvor mange flygtninge de tilbageholdt på grænsen.
  Rigspolitiet oplyser mandag aften til TV SYD, at de tirsdag vil offentligøre en status over den første dag.
  Ifølge TV SYDs observationer, foretaget dels ved grænseovergangen i Kruså og på Padborg Banegård, tilbageholdt politiet et mindre antal personer, som forsøgte at komme ind i Danmark eller videre herfra til et andet nordisk land.
  Ved Kruså tilbageholdt politiet tre personer, som var på vej ind i Danmark i en bus, og på Padborg Banegård blev to personer tilbageholdt, da de ankom med kl.19.02-toget fra Flensborg.
  